23.5.2022
RO
Jurnalul Oficial al Uniunii Europene
L 143/19
având în vedere aplicabilitatea generală a legislației privind prezența PCC în societăți, se poate concluziona cu certitudine că, în sectorul siderurgic în general și, în mod special, în ceea ce privește producătorii-exportatori care fac obiectul prezentei anchete, capacitatea GC de a interveni în procesul de stabilire a prețurilor și a costurilor prin prezența statului în cadrul firmelor este semnificativă.
(52)
Atât întreprinderile publice, cât și cele private din sectorul ECCS fac obiectul supravegherii în privința politicilor și al îndrumării.
Următoarele exemple ilustrează tendința de intervenție din ce în ce mai mare menționată mai sus a GC în sectorul ECCS.
Producătorii produsului care face obiectul anchetei evidențiază în mod explicit activitățile de consolidare a partidului pe site-urile lor, au membri de partid în conducerea societății și își subliniază afilierea la PCC.
Ancheta a arătat că în cadrul Baosteel se desfășoară activități de consolidare a partidului.
Site-ul oficial menționează că există 301 comitete ale PCC și 85 437 de membri PCC în China Baowu Group (23) (societatea holding a Baosteel).
În plus, grupul precizează următoarele în ceea ce privește consolidarea PCC în cadrul întreprinderii: „Consolidarea integrării conducerii partidului în îmbunătățirea guvernanței corporative, îmbunătățirea sistemului modern de întreprinderi.
China Baowu pune integral în aplicare cerințele «Avizelor privind consolidarea conducerii partidului în îmbunătățirea guvernanței corporative a întreprinderilor centrale», [...].
Sistemul decizional revizuit și îmbunătățit pentru chestiunile majore a perfecționat și mai mult autoritatea decizională a Comitetului de partid, a Consiliului de administrație, a directorilor și a altor organe de guvernanță, aspectele și formele decizionale autorizate de Consiliul de administrație [...].
[...] Baowu adoptă și pune în aplicare planificarea simultană a consolidării partidului și a reformării întreprinderii, instituirea simultană a organizațiilor de partid și a entităților operaționale, alocarea simultană a persoanelor responsabile în cadrul organizațiilor de partid și a personalului însărcinat cu chestiunile de partid” (24).
Societatea Baosteel descrie activitățile de consolidare a PCC după cum urmează: „își asumă responsabilitatea principală de a gestiona partidul în mod strict și cuprinzător; conduc activitatea ideologică și politică a societății, activitatea de pe frontul comun, construirea unei civilizații spirituale, construirea unei culturi corporative și a structurilor colective, cum ar fi sindicatele și Liga Tineretului Comunist; conduc construcția unui guvern orientat de partid și onest, sprijină comitetele de disciplină să-și îndeplinească în mod eficace responsabilitățile de supraveghere” (25).
(53)
În plus, în sectorul ECCS sunt în vigoare politici discriminatorii în favoarea producătorilor interni sau care influențează în alt mod piața în sensul articolului 2 alineatul (6a) litera (b) a treia liniuță din regulamentul de bază.
(54)
Industria siderurgică este considerată de GC ca fiind o industrie-cheie, oțelul fiind principala componentă pentru producția de ECCS (26).
Acest lucru este confirmat de numeroasele planuri, directive și alte documente axate pe oțel, care sunt emise la nivel național, regional și municipal, precum „Planul de ajustare și modernizare a industriei siderurgice pentru perioada 2016-2020”.
Acest plan arată că industria siderurgică este „un sector important, fundamental al economiei chineze, o piatră de temelie a națiunii” (27).
Principalele sarcini și obiective stabilite în acest plan acoperă toate aspectele legate de dezvoltarea industriei (28).
(55)
Cel de al 13-lea plan cincinal pentru dezvoltare economică și socială (29) prevede sprijinirea întreprinderilor producătoare de tipuri de produse din oțel de înaltă calitate (30).
De asemenea, acesta se axează pe obținerea calității, durabilității și fiabilității produselor, prin sprijinirea întreprinderilor care utilizează tehnologii legate de producția nepoluantă a oțelului, laminarea de precizie și îmbunătățirea calității (31).
(56)
„Catalogul de îndrumare privind restructurarea industriei (versiunea 2019)” (32), aprobat prin Decretul nr.
29 al Comisiei naționale pentru dezvoltare și reformă a Republicii Populare Chineze din 27 august 2019, care a intrat în vigoare la 1 ianuarie 2020 („catalogul”), enumeră oțelul printre industriile încurajate.
(23) http://www.baowugroup.com/party_building/overview (24) Idem.
(25) A se vedea statutul Baosteel, articolul 133.4: http://static.sse.com.cn//disclosure/listedinfo/announcement/c/2021-01-08/600019_20210108_8.pdf (ultima consultare la 6 mai 2021).
(26) Raportul, partea III, capitolul 14, p.
346 și următoarele.
(27) Introducere la Planul de ajustare și modernizare a industriei siderurgice.
(28) Raportul, capitolul 14, p. 347.
(29) Al 13-lea plan cincinal pentru dezvoltare economică și socială al Republicii Populare Chineze (2016-2020), disponibil la adresa: https://en.ndrc.gov.cn/newsrelease_8232/201612/P020191101481868235378.pdf (ultima consultare la 2 martie 2020).
(30) Raportul – capitolul 14, p. 349.
(31) Raportul – capitolul 14, p. 352.
(32) „Catalogul de îndrumare privind restructurarea industriei (versiunea 2019)”, aprobat prin Decretul nr.
29 al Comisiei naționale pentru dezvoltare și reformă a Republicii Populare Chineze din 27 august 2019 http://www.gov.cn/xinwen/2019-11/06/5449193/files/ 26c9d25f713f4ed5b8dc51ae40ef37af.pdf, ultima consultare la 11 aprilie 2022.